ceb tr ceb cy kw ast es cy en cy cy cy fi cy en cy cy cy cy cy fi es es ms cy pt pt cy cy cy cy cy fr en cy cy cy cy ca cy cy cy lt cy cy cy es cy en de cy cy cy cy cy cy cy en cy cy cy hbs_lat kw en en sv fr de pt cy cy en
Mae mwy a mwy o beiriannau deffibriliadur (defibrillator) yn cael eu gosod mewn mannau cyhoeddus gan eu bod yn gallu achub bywydau. Mae nhw’n beiriannau hawdd i’w defnyddio ac nid yw hyfforddiant yn angenrheidiol. Mewn ardal wledig gellid dweud bod y rheswm dros eu cael gymaint yn fwy.
Cytunwyd ym Mhwyllgor Rheoli Neuadd Gymuned Talsarnau ar 29ain Chwefror y byddai cael diffibiliadur (defibrillator) a’i leoli mewn safle hwylus o fewn y pentref yn rhywbeth gwerth ei wneud.
Bwriedir felly gychwyn apêl i godi arian tuag at y gronfa hon gan anelu i godi £2000. Byddai’n braf meddwl y gallai gwahanol gymdeithasau, clybiau a chapeli o fewn yr ardal gynnal gweithgareddau i gyfrannu tuag at y gronfa. Byddai rhwydd hynt i unigolion hefyd, wrth gwrs i roi cyfraniadau unigol.
Efallai na fydd angen defnyddio’r peiriant hwn o fewn ein cymuned, ond pe byddai yn achub ond un bywyd, byddai’r ymdrech yn un werth ei gwneud.
Fe ddaw mwy o wybodaeth maes o law. Rhif cyswllt ar hyn o bryd – Mai Jones 01766 770757
Grant Diweddaru Offer Technolegol Neuadd Gymuned Talsarnau
Braf yw cael cyhoeddi fod Neuadd Gymuned Talsarnau wedi derbyn grant o £4,850 gan Cronfa Loteri Fawr – Arian i Bawb tuag at ddiweddaru offer technolegol yn y neuadd.
Prynwyd system sain fydd yn gaffaeliad at ddigwyddiadau megis cyflwyniadau, cyngherddau, siaradwyr, digwyddiadau plant ysgol ac ati.
Llwyddwyd hefyd i gael offer er mwyn recordio digwyddiadau o fewn yr ardal ar ffurf sain a llun yn cynnwys camerau fideo a chyfrifiaduron a bydd modd golygu’r gwaith gyda meddalwedd arbenigol at y gwaith.
Dymuna Pwyllgor Rheoli’r Neuadd gydnabod a diolch yn gynnes am y grant hwn fydd yn galluogi pobl i fenthyca’r offer o fewn y gymuned i recordio digwyddiadau o bob math er mwyn sicrhau a diogelu ein hanes a’n diwylliant.
Wedi mwynhau noson yn Y Neuadd Gymuned neithiwr - Meibion Prysor oedd yn diddori dan arweiniad Iwan Morgan a Iona Griffiths yn cyfeilio. Lleisiau arbennig a rhaglen amrywiol. Braf gweld nifer o hogiau ifanc yn aelodau o'r cor a braf hefyd oedd gweld Eifion Williams Cadeirydd Pwyllgor y Neuadd wedi mendio'n ddigon da i fod yn bresennol ar ol ei law driniaeth.
Owain Tudur Lewis a Caryl Hughes ar ddiwrnod eu priodas, Hydref 17eg 2015.
Cynhaliwyd gwasanaeth yn y Capel Newydd, Talsarnau a gwledd a pharti yn Aberdunant. Cafodd pawb, yn deulu a ffrindiau ddiwrnod i'w gofio.
Llongyfarchiadau a phob dymuniad da i'r ddau yn eu cartref newydd yn Y Faenol, Penrhyndeudraeth.
Braf iawn dros gyfnod Cwpan Rygbi'r Byd oedd gweld Draig Goch Yr Ynys yn dangos ei chefnogaeth i dim Cymru. Mae rhai hyd yn oed yn awgrymu mai dyna pam y gwnaeth y tim mor dda! Roedd y syniad yn un ardderchog a diolch cynnes i Ian Rayner.
Llongyfarchiadau cynnes iawn i Corinna Gittins sydd bellach yn byw ym Mhenrhyndeudraeth ond sydd yn wreiddiol o Ffridd Fedw, Talsarnau.
Derbyniodd ei haddysg yn Ysgol Gynradd Talsarnau ac Ysgol Ardudwy.
Yn ystod yr haf hwn mae wedi derbyn gradd M.A. o Brifysgol Bangor mewn Troseddeg Gymharol a Chyfiawnder Troseddol. Rydym ni yn ymhyfrydu yn llwyddiant Corinna ac yn ei llongyfarch yn fawr ar ei champ ac yn dymuno'n dda iddi i'r dyfodol.
Dathlu canmlwyddiant T Llew Jones
I ddathlu canmlwyddiant geni T Llew Jones gwisgodd disgyblion Ysgol Talsarnau fel cymeriadau o lyfrau'r awdur. Yr enillwyr oedd Ellis Williams, Sioned Evans, Guto Morrus Annwyl a Ceri Ann Williams.
Llongyfarchiadau ichi blant a gobeithio eich bod chi'n cael blas ar y storiau.
Agor Pont Briwet Newydd
1 Tudalen o 4
Site Design: Deudraeth Cyf Supporting Communities